Tusenfryd (fornøyelsespark)

**Tusenfryd** er en fornøyelsespark ved Vinterbro i Ås kommune. Parken ligger omtrent 20 kilometer sør for Oslo sentrum, på vestlig side av E6 og E18. TusenFryd ble offisielt åpnet 11. juni 1988 etter en byggeperiode på 18 måneder, og har siden da vokst til å bli en av Norges største fornøyelsesparker med sine 35 attraksjoner og i underkant  besøkende årlig.

Parken eies av det spanske selskapet Parques Reunidos S.A., gjennom det heleide datterselskapet Centaur Holding. Bjørn-Håvard Solli er parksjef på Tusenfryd og administrerende direktør i holdingselskapet. Parques Reunidos S.A. eier også Bø Sommarland gjennom det samme selskapet, og de to parkene samarbeider tett på flere plan.

## Historikk
Den første parken på Vinterbro var en dyrepark som eksisterte fra 1950 til 1985. Parken hadde nordiske og eksotiske dyr, deriblant bjørner, kameler, elger, fugler og apekatter, samt noen enkle tivoliattraksjoner. I 1985 ble dyreparken nedlagt. 

Tor Erling Pettersen og Terje Buer fikk ideen om å lage en fornøyelsespark på området og kontaktet eieren, Fred Hallager Juul. De startet selskapet Park Invest A/S, som skulle drive parken og inngikk et samarbeid med Veikroer A/S, senere Visit Invest A/S, om finansiering. De inngikk en formell leieavtale med grunneieren om ca. 460 mål, samt rett til leie av ytterligere 120 mål. Reguleringsplanen for parken ble vedtatt i Ås kommunestyre den 28. januar 1987. Etter en byggeperiode på 18 måneder, åpnet Tusenfryd portene for de første gjestene1. juni 1988. Den offisielle åpningen fant sted 11. juni 1988. Investeringene beløp seg til 178 millioner kroner , og Åse Kleveland ble ansatt som parkens første administrerende direktør.

Det første året hadde parken  gjester i løpet av de 91 dagene den var åpen. De største attraksjonene dette året var Enterprise, Tornado (som senere ble døpt om til Loopen), Den store tømmerrenna (som nå heter Ekom Nkam) og Sverre. 

Parken har hatt mellom  og  besøkende årlig, og har pr. juli 2024 ca 35 attraksjonener. I 2012 startet arbeidet med å fornye «Sirkusplassen», og parken solgte berg-og-dal-banen «Dragon» (en parkversjon) tilbake til produsenten som produserte den nevnte attraksjonen i 1987–1988. Med salget av attraksjon «Dragon» åpnet det seg et større område som ble navngitt «Frydskogen». Den 26. mai 2012 åpnet området med følgende attraksjoner; «Marihøna», «Stubbesnurr», «Sommerfuglene» og «Fryds hus». 28. april samme år åpnet den pent brukte berg-og-dal-banen «Western-Expressen» (produsert i år 2001) i tema-området «Morgan City». Attraksjonen ble kjøpt inn fra den italienske fornøyelsesparken Mirabilandia.    

I 2016 ble «Ragnarok» satt i drift, dette var til da Tusenfryds største investering i en enkelt attraksjon. I 2022–2023 ble rekorden slått med en ny berg-og-dal-bane som er konstruert etter terrenget den er bygget rundt. I 2023 åpnet berg-og-dal-banen med navnet «Storm – The Dragon Legend» som er den største enkeltinvestering som har blitt gjort i parken. Berg-og-dal-banen blir forsynt med sin egen transformator som er direkte koblet opp mot nettselskapet sitt høyspentnett, og er Europas første inverted *Triple Launch Coaster*. Det er ingen grenser på antall runder attraksjonen kan gå. 

Tidligere var Tusenfryd og Bø Sommarland en del av TravelParks-kjeden, som solgte pakkeløsninger med inngang til begge parkene, samt tilhørende pakkeløsning fra diverse hotellkjeder. 

### Attraksjoner på Tusenfryd ved åpningen

## Arrangement
Tusenfryd arrangerer hvert år Russens dag, en ettermiddag/kveld i starten av mai hvor parken er stengt for vanlige gjester og kun åpen for russ. I 2007 deltok nesten  russ på dette arrangementet. Tusenfryd har også en egen avdeling, Tusenfryd Event, som selger og gjennomfører forskjellige typer arrangementer til bedrifter i og utenom parkens ordinære åpningstid.

## Statistikk og milepæler

## Temaområder

## Attraksjoner
### Berg-og-dal-baner

### Attraksjoner

### Familieattraksjoner

### Barneattraksjoner

### Vannattraksjoner

### Tidligere attraksjoner

## Referanser


## Eksterne lenker
* 
*  Offisielt nettsted for Russens dag på Tusenfryd